সবরমতি আশ্রমের উন্নয়নের বিরোধিতা মহাত্মা গান্ধীর পুতির

ওয়েব ডেস্ক: সুপ্রিম কোর্টে (Supreme Court) চলছে সবরমতি আশ্রমের (Sabarmati Ashram) পুনঃউন্নয়নের মামলা। আর সেই মামলার বিরোধিতা করলেন এবার মহত্মা গান্ধীর পুতি। কিন্তু কেন?

১২০০ কোটি টাকার যে প্রকল্প নেওয়া হয়েছে, তার ফলে ওই আশ্রমের নির্মলতা বা সাধারণ পরিবেশ বদলে রাষ্ট্র নিয়ন্ত্রিত স্মারকে পরিণত হবে। যা গান্ধীর মূল্যবোধ নষ্ট করবে বলে আশঙ্কা আবেদনকারী তুষার গান্ধীর।

আরও পড়ুন: জাতীয় শিক্ষানীতি বিতর্কে সরগরম রাজ্য রাজনীতি, তার মাঝেই ঐক্যর বার্তা প্রধানমন্ত্রীর

গুজরাট রাজ্য সরকারের ১২০০ কোটি টাকার সবরমতি আশ্রম রিডেভেলপমেন্ট প্রকল্পে সায় দেয় গুজরাট হাইকোর্ট। ২০২২ সালের সেই রায়ের বিরোধিতায় তুষার গান্ধী।

ওই আশ্রমকে ঘিরে গান্ধীবাদ ভিত্তিক সাধারণ যে পরিবেশ রয়েছে, তা আমূল বদলে যাবে এমন প্রকল্প কার্যকর হলে। যেখানে মাথা তুলবে আধুনিক মিউজিয়াম, অ্যাম্পিথিয়েটার, ফুডকোর্ট ইত্যাদি। যেসবের সঙ্গে গান্ধীর ভাবনাচিন্তার কোন সাযুজ্য নেই। জাতীয় গুরুত্বপূর্ণ জায়গা বা সৌধ সংরক্ষণে সাংবিধানিক যে বাধ্যবাধকতা আছে, এমন প্রকল্পের ফলে সেটিও ক্ষুন্ন হবে বলে অভিযোগ তাঁর।

দেখুন অন্য খবর